Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Снежана Михајловска со службена легитимација број 28-0008, Садат Нуредини со службена легитимација број 28-0018, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Гостивар, со седиште на ул. Мајор Чеде Филиповски бр.19, Гостивар, застапуван од ВД Директорот Дарко Миовски и со Записник ИП1 број 16-4 од 07.06.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022, 65/2023), го донесе следното

**Р Е Ш Е Н И Е**

Се наредува на Дарко Миовски, ВД Директор на ЈУ Меѓуопштински Центар за социјална работа Гостивар (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

**1.** Центарот, по поднесено барање за користење на услугата помош и нега во домот, да бара од барателот да достави медицинска документација, односно отпусно писмо со специјалистички извештај или наод и мислење за видот и степенот на попреченоста за барателот и неговиот брачен другар, родителите, децата и други роднини со кои живее во заедничко домакинство, согласно член 75 од Законот за социјалната заштита и член 16 став 1 алинеја 3 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021, 75/23).

**Рокот за извршување на изречената инспекциска мерка е 90 дена по приемот на решението**

**2.** Центарот во постапката за остварување на услугата помош и нега во домот, да обезбедува доказ од корисникот дека живее сам и дека помошта во домот не можат да ја обезбеди неговиот брачен другар, родители или деца, заради заснован работен однос, односно да обезбедува извод од матичната книга на родени/умрени, потврда за заснован работен однос, согласно член 75 од Законот за социјалната заштита и член 3 став 2 алинеја 1 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот домот („Службен весник на Република Северна Македонија,, број 268/2019, 198/2021, 75/23).

**Рокот за извршување на изречената инспекциска мерка е 90 дена по приемот на решението**

**3.** Центарот, односно стручниот работник, при непосредниот увид во домот на корисникот за проверка на доставеното мислење од матичниот лекар изготвено врз основа на извршената проценка на степенот на намаленост на функционалниот капацитет за остварување на основните активности (Индекс КАЦ), во случај на несогласување меѓу проценката на матичниот лекар и проценката на стручниот работник, да бара второ мислење за потребата од помош и нега во домот на лицето за остварување на основните активности од друг лекар или стручна комисија за давање наод, оцена и мислење за потребата од помош и нега од друго лице, согласно член 75 од Законот за социјалната заштита и член 11 став 4 и 5 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот.

**Рокот за извршување на изречената инспекциска мерка е 90 дена по приемот на решението**

**4.** Центарот, односно стручниот работник да ги евидентира активностите преку кои се обезбедува услугата помош и нега во домот во Листа на активности, согласно член 75 од Законот за социјалната заштита и член 18 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот.

**Рокот за извршување на изречената инспекциска мерка е 90 дена по приемот на решението**

**5.** Центарот, во постапката за остварување на услугата помош и нега во домот да изготвува план за индивидуална работа со корисникот, во кој ќе ги определи целите што се планира да се постигнат и мерките и активностите што се превземаат за помош на корисникот, носителите на мерките и времето за нивно спроведување, согласно член 275 од Законот за социјалната заштита.

**Рокот за извршување на изречената инспекциска мерка е 90 дена по приемот на решението**

**6.** Центарот во постапката за остварување на услугата помош и нега во домот да изготвува Наод и мислење на стручен работник, согласно член 281 од Законот за социјалната заштита.

**Рокот за извршување на изречената инспекциска мерка е 90 дена по приемот на решението**

**7.** Центарот, по службена должност повремено, а најмалку еднаш годишно да врши непосреден увид во домаќинството, да го преиспитува постоењето на фактите и условите за стекнување и користење на услугата помош и нега во домот, согласно член 273 од Законот за социјалната заштита.

**Рокот за извршување на изречената инспекциска мерка е 90 дена по приемот на решението**

**8.** Центарот, во предметот на корисникот А.С. да го преиспита донесеното решение број 03-1279 од 22.09.2023 година, со кое ја обезбедил услугата помош и нега во домот во вкупно траење од 80 часови месечно и тоа 40 часа за остварување на основни активности и 40 часови за остварување на инструменталните активности, да ги утврди сите релевантни околности за правилно и целосно утврдување на фактичката состојба, да земе предвид дека корисникот живее во заедничко домакинство со синот и снаата кои се во работен однос и не може да користи помош во вршење на инструменталните активности, по што ќе донесе ново соодветно решение, со кое во зависност од степенот на намаленост на функционалниот капацитет ќе го определи обемот на услугата пресметан во часови, согласно член 75 и 77 од Законот за социјалната заштита и член 3 став 3 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021, 75/23).

 Центарот, да ги преиспита сите донесени решенија за остварување на услугата, со кои истата е обезбедена на корисници кои живеат во заедничко домакинство со лице со заснован работен однос, правино и целосно да ја утврди фактичката состојба, по што ќе донесе ново соодветно решение, со кое во зависност од степенот на намаленост на функционалниот капацитет ќе го определи обемот на услугата пресметан во часови, согласно член 75 и 77 од Законот за социјалната заштита и член 3 став 3 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021, 75/23).

**Рокот за извршување на изречената инспекциска мерка е 90 дена по приемот на решението**

**9.** Центарот, да го преиспита донесеното решение број 0905-42 од 01.02.2024 година за корисникот Б. К.и решението број 0905-17 од 01.02.2024 година за корисникот Ш. Ј., правилно и целосно да ја утврди фактичката состојба во однос на степенот на намаленост на функционалниот капацитет утврден согласно бројот на бодови дадени во Индекс КАЦ на независност во остварување на активностите од секојдневниот живот и Скала Лотон-Броди за инструментални активности од секојдневниот живот, по што ќе донесе ново соодветно решение со кое ќе го определи обемот на услугата пресметан во вкупен број часови како збир од бројот на часови утврден за основните и инструменталните активности поединечно, согласно член 106 од Законот и член 10 став 1, член 11 став 1, член 12, член 13, член 14 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021, 75/23).

 Центарот да ги преиспита сите донесени решенија за остварување на услугата, со кои истата е обезбедена во вкупен број часови кои не соодветствуваат со степенот на намаленост на функционалниот капацитет утврден согласно бројот на бодови дадени во Индекс КАЦ на независност во остварување на активностите од секојдневниот живот и Скала Лотон-Броди за инструментални активности од секојдневниот живот, по што ќе донесе ново соодветно решение со кое ќе го замени претходно донесеното решение во спротивност со законот, согласно член 106 од Законот и член 10 став 1, член 11 став 1, член 12, член 13, член 14 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021, 75/23).

**Рокот за извршување на изречената инспекциска мерка е 90 дена по приемот на решението**

 **10.** Раководното или друго овластено лице во установата за социјална заштита е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 **11.** Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Снежана Михајловска со службена легитимација број 28-0008 и Садат Нуредини со службена легитимација број 28-0018, изврши редовен инспекциски надзор над субјектот на инспекциски надзор ЈУ Меѓуопштински Центар за социјална работа Гостивар, застапувано од ВД Директорот Дарко Миовски и состави Записник бр.16-4 од 07.06.2024 година, во кој се констатирани недостатоци и неправилности во постапката за обезбедување на услугата помош и нега во домот.

 Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-4 од 14.06.2024 година

 Инспектори за социјална заштита,

 **Снежана Михајловска**

 **Садат Нуредини**